Edin Radušić

**Edin Radušić** (2. juli 1970) jest bosanskohercegovački historičar (1970).

Studij historije završio na Odsjeku  za istoriju Filozofskog fakulteta u Sarajevu 1999. Završio je postdiplomski studij Jugoistočno-evropske studije na Univerzitetu u Ateni, odbranivši magistarski rad pod nazivom: The National Relations in Bosnia and Herzegovina during the Habsburg Rule with special Emphasis on them at the Time of the Balkan Wars (2000). Na Odsjeku za historiju Filozofskog fakulteta u Sarajevu završio je drugi postdiplomski studij iz historije Bosne i Hercegovine u 19. i 20. stoljeću i odbranio magistarski rad pod nazivom: Agrarno pitanje u bosanskohercegovačkom Saboru 1910.-1914. (2004). Na istom fakultetu odbranio je doktorsku disertaciju pod nazivom: Bosna i Hercegovina u britanskoj politici od 1857. do 1878. (2008). Bavi se historijom Bosne i Hercegovine u 19. i 20. stoljeću.

Objavio je oko 30 naučnih i stručnih radova (Prilozi Instituta za istoriju, Historijska traganja, Godišnjak Centra za balkanološka ispitivanja, Shared History, Naša škola i dr.). Koautor je dva udžbenika i dva priručnika iz historije za osnovnu školu. Učestvovao na više naučnih i stručnih skupova u zemlji i inostranstvu.

Edin Radušić član je Upravnog odbora Udruženja predavača historije “Euroclio-HIP” od njegovog osnivanja 2004, a od 2009. i njegov predsjednik. Na Odsjeku za historiju radi od 1999. Za višeg asistenta izabran je 2005, za docenta 2009 a za vanrednog profesora za oblast historija novog vijeka 2013. Član je redakcije Priloga Instituta za istoriju i Radova Filozofskog fakulteta u Sarajevu (Historija,Historija umjetnosti, Arheologija).

## Bibliografija 
### Knjige 
* "Bosnian horrors": antiturski narativi o Bosni u britanskom javnom diskursu i njihove političke posljedice 1875-1878, Udruženje za modernu historiju, 2019.
* "The Ottoman Wrong Horse?: The Question of Bosnia and Hercegovina in the Last Phase of the Eastern Crisis", 2011.
* "Bosna i Hercegovina u britanskoj politici od 1857. do 1878. godine (Od branitelja do tužioca i sudije)", Institut za istoriju, Historijske monografije 8, Sarajevo 2013, str. 422.

### Članci 
* "Zloupotreba istorije u procesima koji su doveli do posljednjeg rata u BiH: Okvir za promjenu paradigme u izučavanju istorije u bosanskohercegovačkim skolama", 2015, EUROCLIO HIP BiH
* "Agrarno pitanje u bosanskohercegovačkom saboru 1910-1914.", Institut za istoriju Sarajevo, 2010, str. 119-154.
* "Nacionalne ideje i nacionalni razvoj u Bosni i Hercegovini 19. stoljeća – od vjerskog prema nacionalnom identitetu", Institute for Historical Justice and Reconciliation Hague, Centar za istoriju, demokratiju i pomirenje Novi Sad, Fakultet za evropske pravno-političke studije Sremska Kamenica, 2010, str. 247-262.
* "Bosanci u Miss Irbynoj djelatnosti u javnom prostoru – univerzalni ili partikularni humanizam?", Filozofski fakultet u Sarajevo, 2018, str. 239-256.
* "Shaping British public opinion about the Bosnian Muslims during the Eastern Crisis 1875-1878", International Balkan Annual Conference, 2015, str. 176-187.
* "Uspostavljanje austrougarske vlasti u Bosni i Hercegovini prema izvještajima britanskog konzulata u Sarajevu", Međunarodna konferencija: Bosna i Hercegovina u okviru Austro-Ugarske 1878-1918, 2011, str. 33-53.
* "Ko su Bošnjaci 19. stoljeća? Bosna, Hercegovina i Bošnjaci u britanskoj konzularno-diplomatskoj korespondenciji od 1857. do 1878. godine", Institut za istoriju u Sarajevu, 2011, str. 131-156.
* "Parlamentarna skupština Bosne i Hercegovine", 2010.
* "Uspostavljanje austrougarske vlasti u Bosni i Hercegovini prema izvještajima konzulata u Sarajevu", Filozofski fakultet u Sarajevu, str. 33-55
* "Pitanje ustanka 1875–1878. u bosanskohercegovačkoj historiografiji: između historijske istine i multiperspektivnosti", Akademija Nauka i Umjetnosti Bosne i Hercegovine, 2020, str. 99-130
* "Suživot ili mržnja i podjela (britanci o bosanskom društvu potkraj osmanske vlasti)", ALMANAH-Časopis za proučavanje, prezentaciju I zaštitu "kulturno-istorijske baštine Bošnjaka/Muslimana", 2014, str. 97-113.
* "Uloga Velike Britanije u promjeni državno-pravnog statusa Bosne i Hercegovine 1878. godine", Filozofski fakultet Sarajevo, 2010, str 263-280.

### Koautor 
* Education in Bosnia and Herzegovina: What Do We (Not) Teach Children, Open Society Fund Bosnia & Herzegovina, 2017.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 140.

## Reference 
## Vanjski linkovi 
* Djela na Google Scholar

Kategorija:Odsjek za historiju Filozofskog fakulteta u Sarajevu
Kategorija:Bosanskohercegovački historičari
Kategorija:Biografije, Foča
Kategorija:Rođeni 1970.
Kategorija:Živi ljudi